Document ID: 31985R1899

Nõukogu määrus (EMÜ) nr 1899/85,
8. juuli 1985,
väikseima silmasuuruse kehtestamise kohta võrkudele, mida kasutatakse moivapüügiks Kirde-Atlandi tulevase mitmepoolse kalandusalase koostöö konventsiooni lepinguosaliste riikide kalandusjurisdiktsiooni alla kuuluvatest merevetest välja jäävas piirkonnas
EUROOPA ÜHENDUSTE NÕUKOGU,
võttes arvesse Euroopa Majandusühenduse asutamislepingut,
võttes arvesse nõukogu 25. jaanuari 1983. aasta määrust (EMÜ) nr 170/83 ühenduse kalavarude kaitse- ja majandamissüsteemi loomise kohta, [1] eriti selle artiklit 15,
võttes arvesse komisjoni ettepanekut,
ning arvestades, et:
vastavalt määruse (EMÜ) nr 170/83 artiklile 2 peab nõukogu kättesaadavate teadusuuringute tulemuste alusel välja töötama kõnealuse määruse artiklis 1 ettenähtud eesmärkide saavutamiseks vajalikud kaitsemeetmed;
Kirde-Atlandi tulevase mitmepoolse kalandusalase koostöö konventsioon kiideti heaks otsusega 81/608/EMÜ; [2] konventsioon jõustus 17. märtsil 1982;
konventsiooni alusel loodud komisjon võttis 28. novembril 1984. aastal vastu soovituse väikseima silmasuuruse kehtestamise kohta võrkudele, mida kasutatakse moivapüügiks konventsiooni lepinguosaliste riikide kalandusjurisdiktsiooni alla kuuluvatest merevetest välja ulatuvas piirkonnas ning kõnealune soovitus muutus ühendusele siduvaks 26. jaanuaril 1985;
ühendus peab nüüd võtma meetmed kõnealuse soovituse rakendamiseks ühenduse laevade suhtes,
ON VASTU VÕTNUD KÄESOLEVA MÄÄRUSE:
Artikkel 1
Liikmesriigi lipu all sõitvatel või liikmesriigi registrisse kantud laevadel on moivapüügil kõnealuse konventsiooni lepinguosaliste riikide kalandusjurisdiktsiooni alla kuuluvatest merevetest välja ulatuvas piirkonnas keelatud kasutada võrke silmasuurusega alla 16 millimeetri.
Konventsiooni piirkond on määratletud lisas.
Laev loetakse moivapüügiga tegelevaks, kui laeva pardal oleva moiva kogus moodustab üle 50 protsendi moiva ja teiste laeval olevate liikide üldkogusest.
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 8. juuli 1985

Labels: 20
18
6